**z 11. júna 2024,**

**ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa mení zákon Národnej rady Slovenskej republiky č.  145/1995  Z. z. o správnych poplatkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 56/2012 Z. z. o cestnej doprave v znení zákona č. 317/2012 Z. z., zákona  
č. 345/2012 Z. z., zákona č. 133/2013 Z. z., zákona č. 180/2013 Z. z., zákona č. 388/2013 Z. z., zákona č. 123/2015 Z. z., zákona č. 259/2015 Z. z., zákona č. 387/2015 Z. z., zákona č. 91/2016 Z. z., zákona č. 305/2016 Z. z., zákona č. 176/2017 Z. z., zákona č. 177/2018 Z. z., zákona č. 9/2019 Z. z., zákona č. 35/2019 Z. z., zákona č. 55/2019 Z. z., zákona č. 83/2019 Z. z., zákona č. 146/2019 Z. z., zákona č. 390/2019 Z. z., zákona č. 473/2019 Z. z., zákona č. 90/2020 Z. z., zákona č. 132/2021 Z. z., zákona č. 214/2021 Z. z., zákona č. 222/2021 Z. z., zákona č. 397/2021 Z. z., zákona č. 246/2022 Z. z. a zákona č. 332/2023 Z. z. sa mení a dopĺňa takto:**

1. V § 6a ods. 3 sa na konci pripája táto veta: „Vodič, ktorý je uvedený v osvedčení vodiča, je povinný na požiadanie predložiť osvedčenie vodiča orgánu odborného dozoru a kontrolnému orgánu.“.
2. V § 7 písmeno a) znie:

„a) prevádzkovať nákladnú dopravu v súlade s týmto zákonom a podľa prepravného poriadku,“.

1. V § 7 písm. d) sa na konci pripájajú tieto slová: „osvedčenie vodiča podľa § 6a, doklady o vozidle a sprievodné doklady o prepravovanom náklade vrátane prepravného povolenia podľa § 31, ak sa na prepravu taká povinnosť vzťahuje,“.
2. V § 7 písm. f) sa za slovom „spôsobilosti“ bodkočiarka nahrádza čiarkou a spojkou „a“ a vypúšťajú sa slová „a ak ide o cudzinca z tretieho štátu, aj osvedčenie vodiča 30) a pracovné povolenie“.
3. V § 7 písmeno m) znie:

„m) vrátiť osvedčenie vodiča ministerstvu do 15 dní odo dňa kedy vodič prestal spĺňať podmienky, za ktorých mu bolo toto osvedčenie vydané,“.

1. § 7 sa dopĺňa písmenami n) až u), ktoré znejú:

„n) mať v Slovenskej republike vo vlastných priestoroch alebo v prenajatých priestoroch skutočné a stabilné miesto usadenia podniku, prevádzkovať nevyhnutnú technickú základňu a vozidlový park, mať v týchto priestoroch originály dokladov o podnikaní v cestnej doprave, najmä povolenia a licencie, mať v elektronickej podobe alebo v listinnej podobe zmluvy o preprave, dokumenty súvisiace s vozidlami, ktorými podnik disponuje, účtovné doklady, doklady o riadení zamestnancov, pracovné zmluvy, doklady v oblasti sociálneho zabezpečenia, doklady s údajmi o rozdelení úloh vodičom a o vysielaní vodičov, doklady s údajmi o kabotáži, doklady s údajmi o čase jazdy a dobách odpočinku a overené kópie osvedčení vodičov,

o) prevádzkovať cestnú dopravu prostredníctvom vymenovaného vedúceho dopravy podľa § 6, ktorý skutočne a sústavne riadi dopravné činnosti podniku,

p) prevádzkovať cestnú dopravu len v rozsahu vydaného povolenia na výkon povolania prevádzkovateľa cestnej dopravy podľa § 5 ods. 1 alebo udelenej licencie Spoločenstva podľa § 5 ods. 2,

q) plniť podmienku finančnej spoľahlivosti podľa § 6 ods. 5 nepretržite počas celej doby prevádzkovania cestnej dopravy,

r) mať uzavretú písomnú zmluvu o prenájme vozidla, ak používa vozidlo prenajaté podľa § 32, a zabezpečiť, aby sa v každom prenajatom vozidle nachádzala zmluva o prenájme vozidla alebo jej osvedčená kópia alebo osvedčený výpis z nej,

s) zamestnávať vodičov v súlade s týmto zákonom, osobitnými predpismi a medzinárodnými zmluvami, ktorými je Slovenská republika viazaná,

t) zamestnávať len takého vodiča z tretieho štátu, ktorý má pracovné povolenie a osvedčenie vodiča,30) ak sa na neho takáto povinnosť vzťahuje,

u) poskytnúť orgánom odborného dozoru a kontrolným orgánom podľa § 45 požadované údaje do 15 dní od ich vyžiadania.“.

1. Poznámka pod čiarou k odkazu 30f znie:

„30f) Čl. 5 ods. 1 písm. g) a čl. 16 ods. 2 písm. g) nariadenia (ES) č. 1071/2009 v platnom znení.“.

1. V § 27 odsek 17 znie:

„(17) Vozidlom taxislužby môže byť len vozidlo evidované v Slovenskej republike, ktorého evidenčné číslo je zaevidované v koncesii a registri taxislužby a ktoré spĺňa podmienky podľa osobitného predpisu.[46e)](https://www.slov-lex.sk/pravne-predpisy/SK/ZZ/2012/56/20220801#poznamky.poznamka-46e)“.

1. V § 27 ods. 18 sa na konci pripájajú tieto vety: „Pri zmene držby vozidla taxislužby alebo pri zmene vlastníctva vozidla taxislužby na osobu, ktorá nie je prevádzkovateľom taxislužby, sa vozidlo taxislužby vyradí z registra taxislužby ku dňu, kedy nastala zmena držby vozidla taxislužby alebo zmena vlastníctva vozidla taxislužby. Osvedčenie vozidla taxislužby stráca platnosť dňom vyradenia vozidla taxislužby z registra taxislužby.“.
2. V § 29 ods. 1 písm. b) a ods. 2 písm. b) a § 48 ods. 1 písm. ae) sa za slovo „koncesii“ vkladajú slová „a registri taxislužby“.
3. V § 29 ods. 1 písm. j) a § 48 ods. 1 písm. aa) sa číslo „30“ nahrádza číslom „15“.
4. V § 29 ods. 1 písm. k) a § 48 ods. 1 písm. w) sa za slovo „koncesii“ vkladajú slová „alebo v registri taxislužby“.
5. V § 29 sa odsek 1 dopĺňa písmenom l), ktoré znie:

„l) oznámiť dopravnému správnemu orgánu zmenu držby vozidla taxislužby alebo zmenu vlastníctva vozidla taxislužby na osobu, ktorá nie je prevádzkovateľom taxislužby, a to do 15 dní od zmeny.“.

1. V § 30 sa odsek 5 dopĺňa písmenom i), ktoré znie:

„i) viesť vozidlo taxislužby označené na predných ľavých a predných pravých dverách obchodným menom prevádzkovateľa taxislužby.“.

1. V § 32 ods. 1 úvodná veta znie: „Ak odsek 4 neustanovuje inak, na prepravu v nákladnej doprave môže prevádzkovateľ cestnej dopravy usadený v Slovenskej republike použiť aj prenajaté motorové vozidlo, ktoré je evidované v Slovenskej republike, a sú v ňom v listinnej podobe alebo v elektronickej podobe tieto doklady:“.
2. V § 32 ods. 2 sa vypúšťajú slová „alebo na vlastný účet“ a na konci sa pripája táto veta: „Prenajaté vozidlo môže počas platnosti zmluvy o prenájme vozidla  používať výhradne nájomca.“.
3. § 32 sa dopĺňa odsekom 4, ktorý znie:

„(4) Dopravný správny orgán môže na základe žiadosti prevádzkovateľa cestnej dopravy usadeného v Slovenskej republike povoliť používanie prenajatého vozidla evidovaného v inom členskom štáte. Doba prenájmu takého vozidla nesmie presiahnuť šesť mesiacov počas jedného kalendárneho roka. Prevádzkovateľ cestnej dopravy môže počas celej doby prenájmu používať len taký počet prenajatých vozidiel, ktorý tvorí k prvému dňu používania prenajatých vozidiel najviac 25 % z celkového počtu nákladných vozidiel, ktorými prevádzkovateľ cestnej dopravy disponuje podľa osobitného predpisu.30f) Ak prevádzkovateľ cestnej dopravy disponuje celkovo viac ako jedným nákladným vozidlom ale menej ako štyrmi nákladnými vozidlami, môže používať jedno prenajaté vozidlo. V prenajatom vozidle, ktoré je evidované v inom členskom štáte, musia byť doklady v listinnej podobe alebo v elektronickej podobe podľa odseku 1 a originál povolenia dopravného správneho orgánu o používaní prenajatého vozidla evidovaného v inom členskom štáte alebo jeho overená kópia.“.

1. Poznámka pod čiarou k odkazu 54 znie:

„54) Vykonávacie nariadenie Komisie (EÚ) 2016/480 z 1. apríla 2016, ktorým sa stanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy a ktorým sa zrušuje nariadenie (EÚ) č. 1213/2010 (Ú. v. EÚ L 87, 2.4.2016) v platnom znení.“.

1. V § 41 ods. 1 písm. o) sa za slovom „spôsobilosti“ vypúšťa čiarka a slová „osvedčení o odbornej spôsobilosti na vykonávanie taxislužby“.
2. § 42 sa dopĺňa písmenom n), ktoré znie:

„n) rozhoduje o používaní prenajatého vozidla evidovaného v inom členskom štáte a vedie evidenciu podľa § 7a ods. 3 písm. c).“.

1. § 45 sa dopĺňa odsekmi 9 a 10, ktoré znejú:

„(9) Policajný zbor, inšpektoráty práce, štátne orgány a orgány územnej samosprávy, Sociálna poisťovňa a Národná diaľničná spoločnosť poskytujú ministerstvu, okresným úradom v sídle kraja a obciam na účely výkonu odborného dozoru spoluprácu podľa osobitných predpisov;61b) na základe žiadosti sú na tento účel povinní im poskytnúť požadované doklady, podklady, vyjadrenia, výstupy z informačných systémov61c) a informácie, ktoré získali pri výkone svojej činnosti a ktoré sú nevyhnutné na plnenie úloh podľa tohto zákona, a to bez súhlasu dotknutej osoby.

(10) Osoby neuvedené v odseku 9, ktoré majú doklady, podklady alebo informácie súvisiace s výkonom odborného dozoru podľa tohto zákona, sú povinné ich na základe žiadosti predložiť ministerstvu, okresným úradom v sídle kraja a obciam.“.

Poznámky pod čiarou k odkazom 61b a 61c znejú:

„61b) Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, zákon č. 462/2007 Z. z. v znení neskorších predpisov.

61c) Napríklad § 17 ods. 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 238/2017 Z. z., zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov.“.

1. V § 46 sa odsek 1 dopĺňa písmenami i) až o), ktoré znejú:

„i) nahliadať do dokumentácie, dokladov a ostatných písomností podľa písmen b) a g), robiť si z nich výpisy a požadovať od kontrolovanej osoby bezodplatné vyhotovenie kópií,

j) v odôvodnených prípadoch odoberať a aj mimo priestorov kontrolovanej osoby na zabezpečenie dôkazov premiestňovať originály dokladov, ktorých vydanie nie je všeobecne záväzným právnym predpisom zakázané, písomné dokumenty a iné materiály a vykonávať ďalšie nevyhnutné úkony súvisiace s výkonom kontroly a vydať potvrdenie o ich odobratí,

k) vyhotovovať fotografie alebo kópie dokumentov, dokladov a iných materiálov a fotografie alebo kópie dokladov totožnosti kontrolovanej osoby na účely dokumentácie kontrolovaných skutočností odborného dozoru,

l) vykonávať potrebné zistenia a úkony nevyhnutne súvisiace s výkonom odborného dozoru, napríklad zaznamenať kontrolované skutočnosti audiovizuálnou technikou,

m) vyžadovať súčinnosť kontrolovanej osoby, jej zamestnancov, ako aj ďalších osôb potrebnú na vykonanie kontroly,

n) nariadiť odstránenie zistených nedostatkov a predloženie správy o ich odstránení a na tento účel určiť primeranú lehotu,

o) bezplatne používať oznamovacie a telekomunikačné zariadenia a prostriedky informačnej techniky kontrolovanej osoby.“.

1. V § 46 sa vypúšťa odsek 3.

Doterajší odsek 4 sa označuje ako odsek 3.

1. § 46 sa dopĺňa odsekmi 4 až 7, ktoré znejú:

„(4) Ak odborný dozor zistí nedostatky, poverené osoby vypracujú protokol, v ktorom sú tieto zistené nedostatky zdokumentované a nariadia kontrolovanej osobe v určenej lehote odstrániť zistené nedostatky a predložiť správu o ich odstránení. Ak odborný dozor nedostatky nezistí, poverené osoby vypracujú záznam. Zaslaním protokolu z vykonania odborného dozoru alebo záznamu z vykonania odborného dozoru kontrolovanej osobe na oboznámenie je odborný dozor ukončený.

(5) Kontrolovaná osoba je povinná umožniť výkon odborného dozoru, poskytnúť osobám podľa odseku 1 súčinnosť zodpovedajúcu ich oprávneniam, v lehote určenej orgánom odborného dozoru prijať opatrenia na odstránenie zistených nedostatkov a predložiť orgánu odborného dozoru správu o ich odstránení. Kontrolovaná osoba je povinná pre prípad svojej neprítomnosti alebo práceneschopnosti poveriť inú osobu na zastupovanie pred orgánom odborného dozoru počas výkonu odborného dozoru. Takto poverená osoba má povinnosti kontrolovanej osoby.

(6) Preukazom sa osoba podľa odseku 1 preukazuje, len ak to umožňuje povaha kontroly a ak tým nedôjde k zmareniu výkonu odborného dozoru. Osoba podľa odseku 1 je oprávnená vykonávať potrebné zistenia a úkony nevyhnutne súvisiace s výkonom kontroly aj pred preukázaním sa preukazom.

(7) Povinnosť vypracovať protokol a záznam podľa odseku 4 sa nevzťahuje na colné orgány podľa § 45 ods. 2 a 7, obec podľa § 45 ods. 5 a Policajný zbor podľa § 45 ods. 6.“.

1. V § 48 ods. 1 písm. k) sa za slovo „vodiča“ vkladajú slová „podľa § 7 písm. m)“.
2. V § 48 ods. 1 písm. l) sa slová „kabotáži a doklady s údajmi o čase jazdy a dobách odpočinku“ nahrádzajú slovami „kabotáži, doklady s údajmi o čase jazdy a dobách odpočinku a  overené kópie osvedčení vodičov“.
3. V § 48 ods. 1 písm. s) sa za slovo „náklade,“ vkladajú slová „osvedčenie vodiča, pracovná zmluva vodiča a doklady o vozidle,“.
4. V § 48 ods. 1 písm. ah) sa na konci pripájajú tieto slová: „odmietnutím podrobiť sa odbornému dozoru na mieste a v čase výkonu odborného dozoru,“.
5. V § 48 sa odsek 1 dopĺňa písmenami an) až ap), ktoré znejú:

„an) získal osvedčenie vodiča na základe nepravdivých údajov, alebo predložil falošné osvedčenie vodiča,

ao) neposkytol orgánom odborného dozoru a kontrolným orgánom požadované údaje do 15 dní od ich vyžiadania podľa § 7 písm. u),

ap) neoznámil dopravnému správnemu orgánu zmenu držby vozidla taxislužby alebo zmenu vlastníctva vozidla taxislužby na osobu, ktorá nie je prevádzkovateľom taxislužby, a to do 15 dní od zmeny.“.

1. V § 49 ods. 1  písm. i) sa pred slovo „vykonáva“ vkladajú slová „ako vodič“.
2. V § 49 ods. 2 sa za slovo „pokutu“ vkladajú slová „od 100 eur“.
3. V § 49 ods. 5 sa za slová „blokovú pokutu“ vkladajú slová „od 100 eur“.
4. Poznámka pod čiarou k odkazu 65a znie:

„65a) § 38 ods. 1 zákona č. 305/2013 Z. z. v znení zákona č. 273/2015 Z. z.“.

1. § 50 sa dopĺňa odsekom 9, ktorý znie:

„(9) Účelom spracúvania osobných údajov orgánmi odborného dozoru je plnenie úloh podľa tohto zákona.“.

1. § 52 sa dopĺňa odsekom 4, ktorý znie:

„(4) Držiteľ povolenia na výkon povolania prevádzkovateľa cestnej dopravy môže podať návrh na udelenie nového povolenia na výkon povolania prevádzkovateľa cestnej dopravy najskôr tri mesiace pred skončením platnosti pôvodného povolenia.“.

1. § 54 sa dopĺňa odsekom 3, ktorý znie:

„(3) Držiteľ koncesie na taxislužbu môže podať návrh na udelenie novej koncesie na taxislužbu najskôr tri mesiace pred skončením platnosti pôvodnej koncesie.“.

1. § 54a sa dopĺňa odsekom 3, ktorý znie:

„(3) Držiteľ povolenia na prevádzkovanie dispečingu môže podať návrh na udelenie nového povolenia na prevádzkovanie dispečingu najskôr tri mesiace pred skončením platnosti pôvodného povolenia.“.

1. Doterajší text § 55 sa označuje ako odsek 1 a dopĺňa sa odsekom 2, ktorý znie:

„(2) Držiteľ licencie Spoločenstva môže podať návrh na udelenie novej licencie Spoločenstva najskôr tri mesiace pred skončením platnosti pôvodnej licencie Spoločenstva.“.

1. Za § 56k sa vkladá § 56l, ktorý vrátane nadpisu znie:

„**§ 56l**

**Prechodné ustanovenie k úpravám účinným od 1. augusta 2024**

Vozidlo taxislužby, ktoré nespĺňa podmienky podľa § 27 ods. 17 v znení účinnom od 1. augusta 2024, sa vyradí z registra taxislužby  31. decembra 2024.“.

1. V prílohe sa vypúšťa prvý bod.

Doterajší druhý až desiaty bod sa označujú ako prvý až deviaty bod.

**41**. Príloha sa dopĺňa desiatym bodom a jedenástym bodom, ktoré znejú:

„10. Smernica Európskeho parlamentu a Rady (EÚ) 2022/738 zo 6. apríla 2022, ktorou sa mení smernica 2006/1/ES o používaní vozidiel prenajatých bez vodičov na cestnú prepravu tovaru (Ú. v. EÚ L 137, 16.5.2022).

11. Smernica Európskeho parlamentu a Rady (EÚ) 2022/1999 z 19. októbra 2022 o jednotných postupoch kontroly cestnej prepravy nebezpečného tovaru (kodifikované znenie) (Ú. v. EÚ L 274, 24.10.2022).“.

**Čl. II**

**Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 468/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č. 381/2011 Z. z., zákona č. 392/2011 Z. z., zákona č. 404/2011 Z. z., zákona č. 405/2011 Z. z., zákona č. 409/2011 Z. z., zákona č. 519/2011 Z. z., zákona č. 547/2011 Z. z., zákona č. 49/2012 Z. z., zákona č. 96/2012 Z. z., zákona č. 251/2012 Z. z., zákona č. 286/2012 Z. z., zákona č. 336/2012 Z. z., zákona č. 339/2012 Z. z., zákona č. 351/2012 Z. z., zákona č. 439/2012 Z. z., zákona č. 447/2012 Z. z., zákona č. 459/2012 Z. z., zákona č. 8/2013 Z. z., zákona č. 39/2013 Z. z., zákona č. 40/2013 Z. z., zákona č. 72/2013 Z. z., zákona č. 75/2013 Z. z., zákona č. 94/2013 Z. z., zákona č. 96/2013 Z. z., zákona č. 122/2013 Z. z., zákona č. 144/2013 Z. z., zákona č. 154/2013 Z. z., zákona č. 213/2013 Z. z., zákona č. 311/2013 Z. z., zákona č. 319/2013 Z. z., zákona č. 347/2013 Z. z., zákona č. 387/2013 Z. z., zákona č. 388/2013 Z. z., zákona č. 474/2013 Z. z., zákona č. 506/2013 Z. z., zákona č. 35/2014 Z. z., zákona č. 58/2014 Z. z., zákona č. 84/2014 Z. z., zákona č. 152/2014 Z. z., zákona č. 162/2014 Z. z., zákona č. 182/2014 Z. z., zákona č. 204/2014 Z. z., zákona č. 262/2014 Z. z., zákona č. 293/2014 Z. z., zákona č. 335/2014 Z. z., zákona č. 399/2014 Z. z., zákona č. 40/2015 Z. z., zákona č. 79/2015 Z. z., zákona č. 120/2015 Z. z., zákona č. 128/2015 Z. z., zákona č. 129/2015 Z. z., zákona č. 247/2015 Z. z., zákona č. 253/2015 Z. z., zákona č. 259/2015 Z. z., zákona č. 262/2015 Z. z., zákona č. 273/2015 Z. z., zákona č. 387/2015 Z. z., zákona č. 403/2015 Z. z., zákona č. 125/2016 Z. z., zákona č. 272/2016 Z. z., zákona č. 342/2016 Z. z., zákona č. 386/2016 Z. z., zákona č. 51/2017 Z. z., zákona č. 238/2017 Z. z., zákona č. 242/2017 Z. z., zákona č. 276/2017 Z. z., zákona č. 292/2017 Z. z., zákona č. 293/2017 Z. z., zákona č. 336/2017 Z. z., zákona č. 17/2018 Z. z., zákona č. 18/2018 Z. z., zákona č. 49/2018 Z. z., zákona č. 52/2018 Z. z., zákona č. 56/2018 Z. z., zákona č. 87/2018 Z. z., zákona č. 106/2018 Z. z., zákona č. 108/2018 Z. z., zákona č. 110/2018 Z. z., zákona č. 156/2018 Z. z., zákona č. 157/2018 Z. z., zákona č. 212/2018 Z. z., zákona č. 215/2018 Z. z., zákona č. 284/2018 Z. z., zákona č. 312/2018 Z. z., zákona č. 346/2018 Z. z., zákona č. 9/2019 Z. z., zákona č. 30/2019 Z. z., zákona č. 150/2019 Z. z., zákona č. 156/2019 Z. z., zákona č. 158/2019 Z. z., zákona č. 211/2019 Z. z., zákona č. 213/2019 Z. z., zákona č. 216/2019 Z. z., zákona č. 221/2019 Z. z., zákona č. 234/2019 Z. z., zákona č. 356/2019 Z. z., zákona č. 364/2019 Z. z., zákona č. 383/2019 Z. z., zákona č. 386/2019 Z. z., zákona č. 390/2019 Z. z., zákona č. 395/2019 Z. z., zákona č. 460/2019 Z. z., zákona č. 165/2020 Z. z., zákona č. 198/2020 Z. z., zákona č. 310/2020 Z. z., zákona č. 128/2021 Z. z., zákona č. 149/2021 Z. z., zákona č. 259/2021 Z. z., zákona č. 287/2021 Z. z., zákona č. 310/2021 Z. z., zákona č. 372/2021 Z. z., zákona č. 378/2021 Z. z., zákona č. 395/2021 Z. z., zákona č. 402/2021 Z. z., zákona č. 404/2021 Z. z., zákona č. 455/2021 Z. z., zákona č. 490/2021 Z. z., zákona č. 500/2021 Z. z., zákona č. 532/2021 Z. z., zákona č. 540/2021 Z. z., zákona č. 111/2022 Z. z., zákona č. 114/2022 Z. z., zákona č. 122/2022 Z. z., zákona č. 180/2022 Z. z., zákona č. 181/2022 Z. z., zákona č. 246/2022 Z. z., zákona č. 249/2022 Z. z., zákona č. 253/2022 Z. z., zákona č. 264/2022 Z. z., zákona č. 265/2022 Z. z., zákona č. 266/2022 Z. z., zákona č. 325/2022 Z. z., zákona č. 408/2022 Z. z., zákona č. 427/2022 Z. z., zákona č. 429/2022 Z. z., zákona č. 59/2023 Z. z., zákona č. 109/2023 Z. z., zákona č. 119/2023 Z. z., zákona č. 135/2023 Z. z., zákona č. 146/2023 Z. z., zákona č. 183/2023 Z. z., zákona č. 192/2023 Z. z., zákona č. 287/2023 Z. z., zákona č. 293/2023 Z. z., zákona č. 309/2023 Z. z., zákona č. 331/2023 Z. z., zákona č. 332/2023 Z. z., zákona č. 530/2023 Z. z. a zákona č. 120/2024 Z. z. sa mení takto:**

V prílohe Sadzobník správnych poplatkov časti VI. DOPRAVA položke 79 písm. q) sa slová „dopravy podľa písmena g) položky22bd)“ nahrádzajú slovami „dopravy,22bd) povolenia na prevádzkovanie dispečingu a koncesie na výkon taxislužby“.

**Čl. III**

Tento zákon nadobúda účinnosť 1. augusta 2024.

prezident Slovenskej republiky

predseda Národnej rady Slovenskej republiky

predseda vlády Slovenskej republiky